Den [[3. juni]] sejler de fra Marseille til Konstantinopel. Det er under denne tur, at von Haven og Forsskål kommer i et gevaltigt skænderi, som præger resten af rejsen. Von Haven beskriver det som en mindre diskussion, han har i anledning af Forsskåls utilfredshed med Kramers evner i videnskaben. Von Haven skriver, at han vandt diskussionen, og at Forsskål forlader kahytten uden at kunne svare<ref>''Min Sundheds Forliis'', 2005, s. 152.</ref>. I Konstantinopel køber von Haven nogle pakker arsenik, som får selskabet til at frygte, at han vil forgifte dem, og de skriver til Bernstorff og den danske konsul i Konstantinopel von Gähler for at udvirke, at von Haven fjernes fra ekspeditionen. Forgæves. I sin rejseberetning nævner von Haven ikke episoden med et ord.
Personbillede_savnes Litteratur Religion Sprogforskning Historie Humaniora